**Flori de salcâm**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dulceața florii de salcâm

Valsează în parfum, pe drum

Și te trezești pe alt tărâm

Cum nu a fost nicicând, nicicum...

Ciorchini de ceară se coboară

Din cerul colorat în verde

Și simțurile-ncep să doară

De-atâtea frumuseți fecunde.

Cu picuri de sidef atârnă

De crengile îngreunate

Flori de salcâm ce vor să-ți spună

Că sunt de îngeri parfumate.

Dulceața florii de salcâm

E visul stupului de-albine,

Iubim mai mult decât urâm,

Parfumul vieții cu suspine.